钦定古今图书集成/明伦汇编/闺媛典/第013卷 > 《吴下竹枝歌五首》前人
## 钦定古今图书集成/明伦汇编/闺媛典/第013卷 > 《吴下竹枝歌五首》前人

宝带桥西江水重，寄郎书去未回侬。莫令错送回文
锦，不答鸳鸯字半封。

马上郎君双结椎，百花洲下买花枝。罟罛冠子高一
尺，能唱《黄莺》《舞雁儿》。

白翎鹊操手双弹，舞罢胡笳十八般。银马杓中劝郎酒，看郎色似赤瑛盘。

骑马当轩鹄觜靴，西风马上鼓琵琶。内家队里新通
籍，不是南州百姓家。

小娃十岁唱《桑中》，尽道吴风似郑风。不信柳娘身不
嫁，真珠长落守宫红。